

Budaörs Város Önkormányzatának Képviselő-testülete

A VÁROSI CÍMER ÉS ZÁSZLÓ ALKOTÁSÁRÓL VALAMINT BUDAÖRS VÁROS NEVÉNEK, CÍMERÉNEK ÉS ZÁSZLAJÁNAK HASZNÁLATÁRÓL SZÓLÓ

a 45/2017. (XII.18.) önkormányzati rendelet által módosított

41/2015. (XII.17.) önkormányzati rendelete
egységes szerkezetbe foglalt szövege

Budaörs Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és i) pontjában meghatározott feladatkörében eljárva a következőket rendeli el. 


A rendelet célja

1. §

A rendelet célja, hogy meghatározza Budaörs város címerét és zászlaját valamint szabályozza Budaörs város nevének, címerének és zászlajának jogszerű használatát. 


A rendelet hatálya

2. §

A rendelet hatálya kiterjed azon természetes- és jogi személyekre, tudományos, irodalmi, művészi vagy egyébként közszerepléssel járó tevékenységet végzőkre akik (amelyek) 
a) Budaörs város nevét megnevezésükben,
b) Budaörs város nevét, címerét vagy zászlaját
ba) tevékenységük során, vagy működésükkel összefüggésben, 
bb) emblémán, jelvényen, kiadványon, dísz- vagy emléktárgyon, egyéb terméken
használni kívánják. 

A címer és a zászló leírása

3. § 

A címer vágott háromszög-pajzs szívpajzzsal. Felül vörössel és ezüsttel hétszer osztott mező. Alul kék háttér előtt lebegő koronába helyezett két arany agancs. A szívpajzsban kék háttér előtt ezüst szikla alján zöld dombok. 

4. § 

(1)  A város díszzászlója: ezüst alapszínen kék és vörös színű, háromszög alakú szegélydíszítéssel. A zászló oldalainak egymáshoz viszonyított aránya: 1:2. A zászló közepén a város címere helyezkedik el, a címerpajzs magassága a zászló magasságának az egyharmada. Az álló zászlón lévő címer felett gót betűs (Zentenar Fraktura Bold típusú) írással, vörös színnel Budaörs helységneve.

(2)  A város szabadtéri zászlója: fehér alapszínű. A zászló oldalainak egymáshoz viszonyított aránya 1:2. A zászló közepén a város címere helyezkedik el, a címerpajzs magassága a zászló magasságának egyharmada. A címer felett gót betűs írással, vörös színnel Budaörs helységneve.

Általános rendelkezések

5. § 

(1)  A „Budaörs” nevet vagy annak bármely toldalékos formáját (a továbbiakban együtt: „Budaörs” név) a 2. §-ban meghatározott személyek és szervezetek az ott megjelölt célra engedéllyel vehetik fel vagy használhatják (a továbbiakban együtt: névhasználat).

(2)  A városi címer és zászló felhasználását illetően engedélyköteles minden olyan kérelem, amely nem kapcsolódik közvetlenül az önkormányzat és szervezetei tevékenységéhez.

6. §

Nem engedélyköteles 
a) az a névhasználat, amely jogszabályon alapul,
b) az önkormányzat által alapított gazdasági társaságok, intézmények, egyéb szervezetek névhasználata,
c) a közösségi közlekedési eszköz állomása, megállóhelye nevének feltüntetésével megvalósuló névhasználat.

7. §

A város címere - engedély nélkül - az 11. §-ban meghatározott módon utaló és díszítő jelképként az alábbi esetekben használható és alkalmazható:
a)  az önkormányzat tanácskozótermeiben, hivatali helyiségeiben, 
b)  az önkormányzat intézményei épületein és tanácskozótermeiben,
c)  a képviselő-testület, a képviselő-testület bizottságai, a nemzetiségi önkormányzatok, a részönkormányzat kiadványain,
d)  a városi rendezvényeken, 
e)  a képviselő-testület illetve bizottságai által kiadott díszokleveleken, emléklapokon, emlékplaketteken, jelvényeken, valamint a képviselő-testület által adományozott kitüntetéseken,
f)  a Polgármesteri Hivatal, valamint az önkormányzati intézményeinek dolgozói részre rendszeresített egyenruha díszeként, 
g)  a Polgármesteri Hivatal járművein,
h)  a Képviselő-testület bizottságai, a polgármester, az alpolgármester, az önkormányzati képviselők, a jegyző, az aljegyző, az egyes hivatali egységek és vezetőik részére készített levélpapíron, a polgármester által használt bélyegzőn, viaszba nyomható díszpecséten, valamint a városi képviselők és a Polgármesteri Hivatal dolgozóinak névkártyáin és arcképes igazolványain,
i)  az önkormányzati képviselők képviselői minőségükben végzett tevékenysége során.

8. §

Kizárólag engedéllyel lehet a város címerét utaló és díszítő jelképként alkalmazni vagy használni:
a)  a városban működő intézmények és társadalmi szervezetek által kiadott kiadványokon,
b)  a várost érintő kiadványokon,
c)  a városban rendezett jelentősebb kulturális és szakmai rendezvényeken, nemzetközi és országos méretű sportrendezvényeken, bajnokságokon,
d)  a városra utaló ajándék- és emléktárgyakon,
e)  az önkormányzat gazdasági társaságainak, intézményeinek rendezvényein, egyes járművein,
f)  a 7. §-ban nem említett egyéb esetekben.

9. §

 A városi zászló engedély nélkül, az 11. § (5) bekezdésben meghatározott módon használható:
a)  az önkormányzat üléstermeiben, a Polgármesteri Hivatal házasságkötő termében,
b)  a Városháza előtti zászlórudakon felvonva,
c)  a középületek és közterületek fellobogózásáról szóló jogszabályokban meghatározott esetekben,
d)  az állami és nemzeti ünnepeken,  
e)  az önkormányzat rendezvényein és ünnepségein,
f)  a város életében jelentős - kizárólag városi - események, rendezvények alkalmával,
g)  az önkormányzat illetve a nemzetiségi önkormányzatok bel- és külföldi kapcsolataiban, idegenforgalmi propagandában, ajándékként.

10. §

Kizárólag engedéllyel lehet a város zászlaját használni:
a)  a város életében jelentősebb - helyi, országos vagy nemzetközi-, nem önkormányzati események és rendezvények alkalmával,
b)  megkülönböztetésül, több település részvételével tartott rendezvényeken,
c)  cserezászlóként és - a juttatás jellegének a zászlón való feltüntetésével - elismerésként,
d)  a települések közötti bel- és külföldi kapcsolatokban,
e)  a városi önkormányzat gazdasági társaságainak, intézményeinek ünnepi rendezvényein,
f)   a 9. §-ban nem említett egyéb esetekben.

11. § 

(1) A város címerét csak, mint a városra utaló és díszítő jelképet lehet használni.

(2) Magyarország és Budaörs város címerének együttes használata esetén a városi címer úgy alkalmazható, hogy Magyarország címerének jelentőségét ne kisebbítse. 

(3) A város címerét kizárólag hiteles alakban, az ábrázolás hűségének, méretarányoknak, színeknek megtartása mellett szabad ábrázolni. 

(4) Egyes esetekben megengedhető, hogy a címer kizárólag a tárgy anyagának színében (fém, bőr, fa) jelentkezzék. 

(5) Magyarország zászlajának és a városi zászlónak együttes használata esetén biztosítani kell, hogy a városi zászló a nemzeti zászló jelentőségét ne kisebbítse. 

12. §

A névhasználat, városi címer és zászló használat díjmentes.


Az engedélyezési eljárás

13. §

(1) A névhasználat, a városi címer és zászló használat engedélyezésével kapcsolatos elsőfokú hatáskört a polgármester gyakorolja.

(2)[footnoteRef:1] Az (1) bekezdés szerinti engedélyezési eljárás során az általános közigazgatási rendtartásról szóló törvény rendelkezései – e rendeletben foglalt eltérésekkel – irányadók. [1:  A 45/2017. (XII.18.) önkormányzati rendelet 6. § (1) bekezdése által módosítva. Hatályos: 2018. január 1-től.] 


14. §

(1) A névhasználatra, a városi címer és zászló használatra vonatkozó kérelmet írásban, illetékmentesen a polgármesterhez kell benyújtani. A kérelem az 1. melléklet szerinti formanyomtatványon is benyújtható.

(2)[footnoteRef:2] A névhasználatra, a városi címer és zászló használatra vonatkozó kérelemnek az általános közigazgatási rendtartásról szóló törvényben meghatározottakon túl tartalmaznia kell: [2:  A 45/2017. (XII.18.) önkormányzati rendelet 6. § (2) bekezdése által módosítva. Hatályos: 2018. január 1-től.] 

a)  a kérelmező tevékenységi körének általános ismertetését,
b)  a kérelmezett névhasználat, címer és zászlóhasználat időtartamát,
c)  a kérelmezett névhasználat, címer és zászlóhasználat célját, 
d)  a kérelmezett névhasználat módját - ennek keretében a megnevezés teljes szövegét, amennyiben a kérelmező a „Budaörs” nevet a 2. § a) pontjában meghatározott célból kívánja használni -, címer és zászlóhasználat módját,
e)  címer és zászlóhasználat esetén a forgalomba hozatal (terjesztés) módját, időtartamát.

(3)[footnoteRef:3] A névhasználat, a városi címer és zászló használat iránti kérelemhez mellékletként csatolni kell az embléma, jelvény, kiadvány, dísz- vagy emléktárgy, egyéb termék színes tervét – a tényleges méret és a nagyítás vagy kicsinyítés léptékének feltüntetésével –, amennyiben a kérelem a 2. § bb) alpontjára vonatkozik. [3:  A 45/2017. (XII.18.) önkormányzati rendelet 6. § (2) bekezdése által módosítva. Hatályos: 2018. január 1-től.] 


(4) Címerhasználat iránti kérelemhez – címer nyilvános helyen történő, jelentős méretű megjelenítése esetében (pl. épülethomlokzaton, stb.)  - mellékelni kell a Magyar Alkotóművészeti Nonprofit Korlátolt Felelősségű Társaság jóváhagyását, valamint a tervezetet. 

15. §

(1) A névhasználat csak akkor engedélyezhető, ha a kérelmező
a)  természetes személy lakó- vagy tartózkodási helye, nem természetes személy székhelye, telephelye, vagy fióktelepe Budaörs közigazgatási területén található, vagy
b)  tevékenysége, működése jellemző módon Budaörshöz kötődik. 

(2) A névhasználat, városi címer és zászló használat engedélyezését meg kell tagadni, amennyiben:
a)  a használat célja, módja vagy körülményei
aa) jogszabályba ütköznek,
ab) bizonyíthatóan az önkormányzat, vagy a település lakosságának jogait, jogos érdekeit sértik vagy veszélyeztetik, vagy egyéb ok miatt méltatlanok,
b)  a kérelmezett névhasználat, városi címer és zászló használat a kérelem elbírálását megelőzően engedélyezett névhasználattól, városi címer és zászló használattól nem különbözik.

(3) A névhasználat, városi címer és zászló használat – az irányadó jogszabályokra, más hatósági engedélyekre is figyelemmel –
a)  határozatlan, vagy határozott időre, illetve feltétel bekövetkeztéig,
b)  a tevékenység folytatásának, vagy a kérelmező működésének idejére,
c)  egy vagy több alkalomra
engedélyezhető.

(4) Az engedélyben a névhasználat, valamint a városi címer és zászló használat módjára nézve – a 11.§ -ban meghatározottakon kívül - feltételek, kikötések, egyéb előírások is megállapíthatók. 

16. §

(1)[footnoteRef:4] A névhasználati, városi címer és zászló használati engedélyről szóló döntésben rendelkezni kell [4:  A 45/2017. (XII.18.) önkormányzati rendelet 6. § (3) bekezdése által módosítva. Hatályos: 2018. január 1-től.] 

a)  a használat időtartamáról,
b)  a használat céljáról, 
c)  a használat módjáról,
d)  a használat díjmentességére történő utalásról,
e)  az engedély visszavonhatóságára történő figyelmeztetésről és lehetséges okairól,
f)  a használattal kapcsolatos esetleges feltételekről, kikötésekről, előírásokról.

(2) A névhasználati, városi címer és zászló használati engedélyekről a polgármester nyilvántartást vezet. 



A névhasználati, városi címer és zászló használati engedély visszavonása, 
az engedély nélküli használat megtiltása

17. §

A névhasználati, városi címer és zászló használati engedélyt vissza kell vonni, amennyiben
a)  a kérelmező 
aa) a névhasználatot, városi címer és zászló használatot az engedélyben foglaltaktól eltérő módon vagy célra folytatja, 
ab) az engedélyben meghatározott, a névhasználattal, városi címer és zászló használattal kapcsolatos feltételeket, kikötéseket, egyéb előírásokat megszegi,
b)  a 15. § (2) bekezdés a) pontjában meghatározott okok az engedély kiadását követően következnek be. 

18. §

Az engedély nélküli, engedélytől eltérő vagy az engedély kiadásának megtagadása ellenére folytatott névhasználatot, városi címer és zászló használatot a polgármester megtiltja.

Záró rendelkezések

19. §

E rendelet 2016. január 1. napján lép hatályba.


20. §

(1)  Budaörs Város Önkormányzatának szervezeti és működési szabályzatáról szóló 36/2010. (XI.12.) önkormányzati rendelete 1. sz. mellékletének
a)  1.1 alpontjában a „32/1997. (IX.08.) ÖKT rendelet 6. §” szövegrész helyébe „41/2015. (XII.17.) ÖKT rendelet 13. § (1) bekezdése” szöveg;
b)  1.2 alpontjában a „47/2011. (X.28.) ÖKT rendelet 6. § (1) bekezdés” szövegrész helyébe „41/2015. (XII.17.) ÖKT rendelet 13. § (1) bekezdése” szöveg lép.
(2) Hatályát veszti Budaörs Város Önkormányzat Képviselő-testületének 
a)  a városi címer és zászló alkotásáról és használatáról szóló 32/1997. (IX. 08.) önkormányzati rendelete,
b)  a városi címer és zászló alkotásáról és használatáról szóló 32/1997.(IX.08.). sz. rendelet módosításáról és egységes szövegéről szóló 12/2001. (IV.06.) sz. önkormányzati rendelete,
c)  a „Budaörs” név felvételéről és használatáról szóló 47/2011. (X. 28.) önkormányzati rendelete.

Budaörs, 2015. december 16. 





	Wittinghoff Tamás
polgármester
	dr. Bocsi István
jegyző





A 41/2015. (XII.17.) önkormányzati rendelet 2015. december 17. napján a Polgármesteri Hivatal (Budaörs, Szabadság út 134. sz.) hirdetőtábláján való kifüggesztéssel kihirdetésre került. 


Erdős Károlyné
irodavezető









1. melléklet a 41 /2015. (XII.17..) önkormányzati rendelethez







KÉRELEM
a „Budaörs” név, városi címer, városi zászló használatának engedélyezésére




1. 1. A kérelmező ügyfél (képviselője) adatai

Név:					_____________________________________________________________________	___________________________________
Lakcím/székhely:				______________________________________________________________________________________________
Levelezési cím (ha a lakcímtől/székhelytől eltér):	_____________________________________________________________________
Elektronikus levélcím (nem kötelező megadni):	_______________________________________________________________________
Telefax-szám (nem kötelező megadni):	_____________________________________________________________________________
Telefonszám (nem kötelező megadni):		______________________________________________________________________________
A kérelmező tevékenységi köre:	___________________________________________________________________________________	_____________________________________________________________________________________


 A „Budaörs” név alatt valamennyi toldalékos forma is értendő!





Aláírás: ____________________________________
Kelt: _________________________, ...
4. A kérelemhez csatolt mellékletek

X	A szervezet létesítő okiratának (pl. alapszabály, társasági szerződés) vagy cégkivonatának eredeti vagy másolati példánya
                   (Csak akkor szükséges, ha a kérelmező nem természetes személy!)	
X	Az embléma, jelvény, kiadvány, dísz- vagy emléktárgy, egyéb termék színes terve, a tényleges méret és a nagyítás vagy kicsinyítés léptékének feltüntetésével 
(Csak akkor szükséges, ha a nevet emblémán, jelvényen, kiadványon, dísz- vagy emléktárgyon, egyéb terméken kívánja feltüntetni!)
X				Magyar Alkotóművészeti Nonprofit Korlátolt Felelősségű Társaság jóváhagyása (Csak címerhasználati kérelem esetén szükséges!)  
X	Egyéb (pl. képviseleti jogosultságot igazoló okirat, meghatalmazás, stb.), mégpedig: __________________________________
	_____________________________________________________________________________________________________
	
3. A kérelmező budaörsi kötődése

X 	Kérelmező Budaörs településen az alábbi lakó-/tartózkodási hellyel rendelkezik (természetes személy esetén): ____________________________________________________________________________________	_________________
X 	Kérelmező Budaörs településen az alábbi székhellyel/telephellyel/fiókteleppel rendelkezik (nem természetes személy esetén): _____________________________________________________________________________________________________
X 				Kérelmező tevékenysége, működése jellemző módon Budaörs településhez kötődik, az alábbiak szerint:
	_____________________________________________________________________________________________________
2. A kérelmezett névhasználattal, városi címer, városi zászló használattal kapcsolatos adatok

A kérelmezett névhasználat, városi címer, városi zászló használat
·  időtartama:	
X	határozatlan időre, 
X	határozott időre, mégpedig a következő dátumig vagy feltétel bekövetkeztéig: 
_____________________________________________________________________________________________
X	a tevékenység folytatásának idejére,
X 	a kérelmező működésének idejére,
X	egy alkalomra, 
X	több, mégpedig ____ számú alkalomra, 
·  célja:	____________________________________________________________________________________________	_
·  módja:	
X	megnevezésben, az alábbi formában: _______________________________________________________________
X	tevékenység során vagy működéssel összefüggésben, a következők szerint: _____________________________________________________________________________________________
_____________________________________________________________________________________________
X  	emblémán, jelvényen, kiadványon, dísz- vagy emléktárgyon, egyéb terméken, a következők szerint: _____________________________________________________________________________________________
·  forgalomba hozatal módja (címer vagy zászlóhasználat esetén): _______________________________________________________
·  forgalomba hozatal időpontja (címer vagy zászlóhasználat esetén): __________________________________________________________________

Kérem a „Budaörs” név/városi címer/városi zászló használatának engedélyezését az alábbiak szerint!
(A kérelem tárgya aláhúzandó!)







